Într-un caz care a ridicat serioase semne de întrebare cu privire la legalitatea și integritatea procurorilor anticorupție, Tribunalul București a emis o hotărâre fără precedent, anulând în întregime un dosar întocmit de DNA împotriva omului de afaceri Alexander Adamescu. În dosarul cu pricina, omul de afaceri a facut șapte ani de arest, dintre care cinci făra să fie trimis în judecată.
Dezastru la DNA
Judecătorul Catalin Gabriel Bunea a luat decizia de a goli dosarul în care procurorul DNA George Matei l-a trimis în judecată pe omul de afaceri Alexander Adamescu pentru dare de mită. Judecătorul motivează decizia și susține că a constatat nulitatea actelor din dosar, începand cu procesul de sesizare din oficiu și terminand cu rechizitoriul: "Dispune excluderea tuturor probelor".
Practic, toate actele dintr-un dosar au fost pur și simplu desființate în camera preliminară, de la procesul de sesizare din oficiu și ordonanța de începere a urmăririi penale în rem până la rechizitoriu. Iar totul dovedește comiterea unui grav abuz de către DNA.
Cazul Adamescu
Dosarul cu pricina îl vizează pe Alexander Adamescu (foto), fiul miliardarului Dan Adamescu (ucis in inchisoare). Acesta a fost nevoit să efectueze doi ani de arest preventiv și alți cinci ani de arest la domiciliu, în total peste șapte ani de arest, dintre care cinci fără ca măcar să fie trimis în judecată, notează Lumea Justiției.
Procurorul care a instrumetat dosarul este George Adrian Matei, care la acel moment aduce acuzații de dare de mită, într-o cauză disjunsă. Vizat de dosar era și tatăl său, care fusese trimis în judecată împreună cu judecătorii Mircea Moldovan, Ion Stanciu, Elena Roventa și Ciprian-Sorin Viziru de la Tribunalul București.
La doi ani distanța de la acel moment, dar la peste zece ani de la declanșarea cercetărilor s-a dovedit că întregul dosar al lui Alexander Adamescu este plin de grave nereguli. A stabilit acest lucru judecătorul Cătălin Gabriel Bunea de la Tribunalul București, care joi, 29 februarie 2024, a confirmat existența problemelor reclamate de apărătorii lui Adamescu – avocații Florin Cojocaru, Radu Chirița și Florin Mircea – și a anulat practic tot dosarul procurorului George Adrian Matei.
Ce nereguli a constat judecătorul Bunea?
- nulitatea absoluta a procesului-verbal de sesizare din oficiu din data de 18.11.2013;
- nulitatea absoluta derivata a ordonantei din data de 04.02.2014 prin care s-a dispus inceperea urmaririi penale in rem in cauza,
- nulitatea absoluta derivata a ordonantei din 13.05.2014 prin care s-a dispus extinderea urmaririi penale in rem;
- nulitatea absoluta derivata a ordonantei din data de 19.04.2014 prin care s-a dispus efectuarea in continuare a urmaririi penale fata de Adamescu Bogdan Alexander;
- nulitatea absoluta derivata a procesului-verbal din 21.05.2014 de indreptare a erorii materiale;
- nulitatea absoluta derivata a ordonantei din data de 04.06.2014 prin care s-a dispus schimbarea incadrarii juridice a faptelor;
- nulitatea absoluta derivata a ordonantei din data de 21.03.2016 prin care s-a dispus schimbarea incadrarii juridice a faptelor;
- nulitatea absoluta derivata a ordonantei din data de 22.03.2016 prin care s-a dispus punerea in miscare a actiunii penale fata de Adamescu Bogdan Alexander;
- nulitatea absoluta derivata a ordonantei din data de 06.07.2020 prin care s-a dispus schimbarea incadrarii juridice a faptelor;
- nulitatea absoluta derivata a rechizitoriului din data de 15.06.2021 prin care s-a dispus trimiterea in judecata a lui Alexander Adamescu.
Soluție rară, fără precedent
Având în vedere cazul, Tribunalul din București a emis o soluție rară fără precedent. Dosarul fabricat omului de afaceri a fost golit. Dacă soluția va fi menținută și de Curtea de Apel București, atunci DNA va fi nevoit să renunțe acest caz, care este venit de pe vremea laurei Kovesi.